**ΟΙ ΑΝΤΩΝΥΜΙΕΣ**

Οι λέξεις που μεταχειριζόμαστε στη θέση ονομάτων ή επιθέτων, λέγονται αντωνυμίες.  
Οι προσωπικές αντωνυμίες φανερώνουν τα τρία πρόσωπα του λόγου : πρώτο πρόσωπο **εγώ-εμείς**, δεύτερο πρόσωπο **εσύ-εσείς,** τρίτο πρόσωπο **αυτός-αυτοί**.

**1. Προσωπικές αντωνυμίες**

|  |  |  |  |  |  |
| --- | --- | --- | --- | --- | --- |
|  |  | Α' ΠΡΟΣΩΠΟ | | Β' ΠΡΟΣΩΠΟ | |
|  |  | Τύποι | | Τύποι | |
|  |  | Δυνατοί | Αδύνατοι | Δυνατοί | Αδύνατοι |
| https://www.ea.gr/ep/artemis/artemisTool/grammar/enikos.gif | Ονομ. | *εγώ* | *--* | *εσύ* | *--* |
| Γεν. | *εμένα* | *μου* | *εσένα* | *σου* |
| Αιτ. | *εμένα* | *με* | *εσένα* | *σε* |
| Κλητ. | *--* | *--* | *εσύ* | *--* |
|  |  |  |  |  |  |
| https://www.ea.gr/ep/artemis/artemisTool/grammar/pli8intikos.gif |  |  |  |  |  |
| Ονομ. | *εμείς* | *--* | *εσείς* | *--* |
| Γεν. | *εμάς* | *μας* | *εσάς* | *σας* |
| Αιτ. | *εμάς* | *μας* | *εσάς* | *σας* |
| Κλητ. | *--* | *--* | *εσείς* | *--* |
|  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | Γ' ΠΡΟΣΩΠΟ | | | | | | |
|  |  | Δυνατοί τύποι | | | Αδύνατοι τύποι | | | |
| https://www.ea.gr/ep/artemis/artemisTool/grammar/enikos.gif | Ονομ. | *αυτός* | *αυτή* | *αυτό* |  | *τος* | *την* | *το* |
| Γεν. | *αυτού* | *αυτής* | *αυτού* |  | *του* | *της* | *του* |
| Αιτ. | *αυτόν* | *αυτή(ν)* | *αυτό* |  | *τον* | *τη(ν)* | *το* |
|  |  |  |  |  |  |  |  |  |
| https://www.ea.gr/ep/artemis/artemisTool/grammar/pli8intikos.gif |  |  |  |  |  |  |  |  |
| Ονομ. | *αυτοί* | *αυτές* | *αυτά* |  | *τοι* | *τες* | *τα* |
| Γεν. | *αυτών* | *αυτών* | *αυτών* |  | *τους* | *τους* | *τους* |
| Αιτ. | *αυτούς* | *αυτές* | *αυτά* |  | *τους* | *τις(τες)* | *τα* |
|  |  |  |  |  |  |  |  |
|  |  |  |  |  |  |  |  |

**2. Κτητικές αντωνυμίες**  Οι αντωνυμίες  δικός μου, *μου, δικός της, της, δικές τους, τους* κ.τ.λ. που φανερώνουν σε ποιον ανήκει κάτι (τον κτήτορα) λέγονται **κτητικές**.

**3. Αυτοπαθείς αντωνυμίες**  Οι αντωνυμίες  που φανερώνουν πως το ίδιο πρόσωπο ενεργεί και το ίδιο δέχεται την ενέργεια λέγονται αυτοπαθείς.

Ο εαυτός μου, του εαυτού σου, τον εαυτό του κ.τ.λ

|  |  |  |  |
| --- | --- | --- | --- |
|  |  | | |
|  |  |  |  |
|  |  |  |  |
|  |  |  |  |
|  |  |  |  |
|  |  | | |
|  |  |  |  |
|  |  |  |  |
|  |  |  |  |

**4. Οριστικές αντωνυμίες**

Οι αντωνυμίες  που ορίζουν και ξεχωρίζουν κάτι από άλλα του ίδιου είδους λέγονται οριστικές και είναι:

  α) ο ίδιος, η ίδια, το ίδιο (με το άρθρο)  
  β) μόνος μου, μόνη μου, μόνο μου.

**5. Δεικτικές αντωνυμίες**  Δεικτικές αντωνυμίες λέγονται εκείνες που τις χρησιμοποιούμε, όταν δείχνουμε. Δεικτικές αντωνυμίες είναι οι ακόλουθες:

|  |  |
| --- | --- |
| α) αυτός, αυτή, αυτό | -- (*Θα πάμε εκδρομή αυτές τις μέρες*.) |
| β) ε)τούτος, (ε)τούτη, (ε)τούτο | -- (*Τούτο είναι το κτήμα μου.*) |
| γ) εκείνος, εκείνη, εκείνο | -- (*Εκείνο το καλοκαίρι περάσαμε όμορφα*.) |
| δ) τέτοιος, τέτοια, τέτοιο | -- (*Δεν είναι τέτοια η κατάσταση.*) |
| ε) τόσος, τόση, τόσο | -- (*Περάσαμε τόσες δοκιμασίες μαζί*.) |

**6. Αναφορικές αντωνυμίες**

Αναφορικές λέγονται οι αντωνυμίες με τις οποίες ολόκληρη πρόταση αναφέρεται, δηλ. αποδίδεται, σε μια άλλη λέξη.

Αναφορικές αντωνυμίες είναι:

|  |  |
| --- | --- |
| α) το άκλιτο **που** | *Ο άνθρωπος που είδα, είναι τώρα εδώ.* |
| β)**ο οποίος, η οποία, το οποίο** | *Ο μαθητής, ο οποίος είναι άτακτος, τιμωρείται.* |
| γ)**όποιος, όποια, όποιο** και το **ό,τι.** | *'Οποιος θέλει ας δοκιμάσει. Γράψε ό,τι ξέρεις.* |
| δ)**όσος, όση, όσο** | *'Οσοι έμειναν στην πόλη υπέφεραν.* |
|  |  |

**7. Ερωτηματικές αντωνυμίες**  Ερωτηματικές αντωνυμίες λέγονται εκείνες που τις μεταχειριζόμαστε, όταν ρωτούμε:

|  |  |
| --- | --- |
| α)***Τι;*** | *Τι ώρα είναι;* |
| β)***ποιος; ποια; ποιο;*** | *Για ποιο θέμα μιλάς;* |
| γ)***πόσος; πόση; πόσο;*** | *Πόσα σου οφείλω;* |
|  |  |
|  |  |

**8. Αόριστες αντωνυμίες**  Αόριστες λέγονται οι αντωνυμίες που τις μεταχειριζόμαστε για ένα πρόσωπο ή πράγμα, που δεν το ονομάζουμε, γιατί δεν το ξέρουμε ή γιατί δε θέλουμε: *Κάποιος σε ζητάει στο τηλέφωνο.*     Αόριστες αντωνυμίες είναι:

|  |  |
| --- | --- |
| α) **ένας, μια (μία), ένα** | *Μου έλεγε ένας.* |
| β)**κανένας (κανείς), καμιά (καμία), κανένα** | *Δεν του μίλησε κανείς.* |
| γ)**κάποιος, κάποια, κάποιο** | *Κάποιοι θέλουν να σας μιλήσουν.* |
| δ) **μερικοί, μερικές, μερικά** | *Μερικοί τον ακολούθησαν μέχρι το τέλος.* |
| ε)**κάτι, κατιτί** | *Κάτι θα είδες.* |
| στ)**τίποτε (τίποτα)** | *Δεν ξέρω τίποτε.* |
| ζ) **κάμποσος, κάμποση, κάμποσο** | *Περιμέναμε κάμποση ώρα.* |
| η) **κάθε· καθένας, καθεμιά (καθεμία),       καθένα** | *Κάθε μέρα διαβάζει την εφημερίδα του.* |

**ΑΣΚΗΣΕΙΣ**

1. **Στο κείμενο που ακολουθεί να εντοπίσετε τα οριστικά (Ο.Α)και τα αόριστα άρθρα(Α.Α), τις προσωπικές(Π.Α) και κτητικές αντωνυμίες(Κ.Α)**

Όταν **ο** \_\_\_\_βασιλιάς **στην** \_\_\_\_\_ Πόλη αποφάσισε να χτίσει **την** \_\_\_\_\_ Αγιά Σοφιά, κανένας τεχνίτης δεν μπόρεσε να **του** \_\_\_\_\_ παρουσιάσει σχέδιο που να **του** \_\_\_\_\_ αρέσει. Και όταν **μια** \_\_\_\_\_ φορά πήγε να λειτουργηθεί **ο** \_\_\_\_\_ βασιλιάς και απόλυσε **η** \_\_\_\_\_\_ εκκλησία, κει που έπαιρνε **το** \_\_\_\_\_ αντίδωρο από **του** \_\_\_\_\_ Πατριάρχη **το** \_\_\_\_\_\_ χέρι, έπεσε **το** \_\_\_\_\_ αντίδωρο χάμω. Σκύβει να **το** \_\_\_\_\_πάρει, δεν **το** \_\_\_\_\_ βρίσκει. Όταν άξαφνα βλέπει **μια** \_\_\_\_\_ μέλισσα με **το** \_\_\_\_\_ αντίδωρο **στο** \_\_\_\_\_ στόμα **της** \_\_\_\_\_ να πετά απ’ **το** \_\_\_\_\_ παράθυρο. Βγάνει διαταγή, όποιος έχει μελίσσια να **τα** \_\_\_\_\_ τρυγήσει, για να βρεθεί **το** \_\_\_\_\_ αντίδωρο. Και άλλος κανείς δεν **το** \_\_\_\_\_ ’βρε, παρά ο Πρωτομάστορας, που σε **μια** \_\_\_\_\_ κυψέλη είδε αντί για κερήθρα **μια** \_\_\_\_\_ πανώρια εκκλησιά πελεκητή και **στην** \_\_\_\_\_ άγια τράπεζά **της** \_\_\_\_\_ το αντίδωρο. **Την** \_\_\_\_\_ είχε φτιασμένη η μέλισσα με **τη** \_\_\_\_\_ χάρη **του** \_\_\_\_\_ αντίδωρου **της** \_\_\_\_\_ προσφοράς. Αυτήν **την** \_\_\_\_\_ εκκλησιά παρουσίασε ο πρωτομάστορας **στο** \_\_\_\_\_ βασιλιά **του**, \_\_\_\_\_και ίδια μ’ αυτήν έκαμαν **την** \_\_\_\_\_ Αγιά Σοφιά.

1. **Στο κείμενο που ακολουθεί να συμπληρώσετε τα κενά με τις αντωνυμίες** **που βρίσκονται μέσα στο πλαίσιο. Μερικές θα τις χρειαστείτε πολλές φορές.**

**(μου, τα, αυτός, εγώ, τον , του, που , τίποτε, ό,τι, σου , κάτι)**

*Τι ........... ‘ρθε τώρα και θυμήθηκα το γάιδαρο της Ειρήνης!... Εδώ, ο πατέρας ............ έχασε μια δουλειά κι εγώ σκέφτομαι νεράιδες, γαϊδάρους και βασιλόπουλα. Αμ, δεν .......... ΄χω τα μυαλά .......... στο κεφάλι μου.*

*........... φαίνεται ότι βλέπω ένα κίτρινο αυτοκίνητο. Μπορεί να ‘ναι ο Χαρίλαος. Ναι, ναι, ............. είναι!*

*Σταματάει, μπαίνουμε. Καθόμαστε όπως πριν. Έχω αποφασίσει να μην ......... μιλήσω του μικρού. Κι αν …. μιλάει, να κάνω ότι δεν ακούω, πως δεν καταλαβαίνω. Κάθεται στη θέση ............ και διαβάζει ένα περιοδικό. Τι περιοδικό να ΄ναι;... Ας ρίξουμε μια ματιά... Μόλις κατάλαβε ότι .......... κοιτάω έστριψε, έτσι που δεν μπορώ να δω.*

*Είναι σχεδόν νύχτα. Περνάμε από ........ μέρη με πολλά φώτα. Δίπλα ......... πρέπει να ‘ναι ένα ποτάμι. Ο Χαρίλαος ρώτησε τον πατέρα για τη δουλειά του Νούφρη. Ο πατέρας είπε πως για την ώρα δεν του έκανε.*

Ευγ. Φακίνου <<Αστραδενή>>

1. **Να συμπληρώσετε τις αντωνυμίες που λείπουν από το κείμενο.**

Ο πατέρας του ήθελε να .......... στείλει να συμπληρώσει τις σπουδές ........... στη Γερμανία κι ο Νικηφόρος δεν είχε αντίρρηση. Ήταν πρόθυμος να πάει οπουδήποτε αρκεί να έφευγε μακριά από την πατρική εξουσία κι από το περιβάλλον του σπιτιού ......... και του Εθνικού Πανεπιστημίου, ........... δεν μπορούσε πια να το υποφέρει.

Ο πρώτος ….. σταθμός ήταν το Μόναχο. Εκεί έμελλε να περάσει ένα ή δυο εξάμηνα, κάτω από την επίβλεψη διαφόρων καθηγητών, .......... είχαν προσωπικές σχέσεις με το Θεόφιλο Νοταρά. Οι καθηγητές .......... φιλοτιμήθηκαν να στρώσουνε το νέο σε γερή δουλειά, χωρίς να …… αφήνουνε να πάρει ανάσα. Κι ο Νικηφόρος, ............ νόμιζε πως τελείωσαν τα βάσανά του, βρέθηκε ξαφνικά υποχρεωμένος να δουλεύει σαν το άλογο, να τρώει και να κοιμάται σε ορισμένες ώρες και να μιλά μονάχα για τη νομική επιστήμη, επειδή ............ από τους ανθρώπους που γνώριζε εκεί δεν ήθελε να ακούσει τίποτε ......... . Τις πρώτες βδομάδες της νέας ζωής του ……. κυρίεψε μεγάλη μελαγχολία, που φαίνεται στα γράμματά του ............. της εποχής.

Γ. Θεοτοκάς **«Αργώ»**

**4. Να υπογραμμίσετε τα συνδετικά ρήματα και να βρείτε ποια είναι τα κατηγορούμενα και που αναφέρονται:**

* Εσύ είσαι η αιτία της καταστροφής μου.
* Είναι αληθινά όσα είπες γι’ αυτόν.
* Πολλοί πιστεύουν πως στην Ελλάδα είσαι ό,τι δηλώσεις.
* Το νερό φαινόταν παγωμένο.
* Ο Πέτρος κατάντησε ερείπιο από τα βάσανα.
* Ο Γ. Σεφέρης υπηρέτησε ως διπλωμάτης σε πολλές πρεσβείες μας.
* Ονομάζομαι Παπαδόπουλος.
* Η καρδιά σου είναι από πέτρα.
* Η Κύπρος αναγνωρίστηκε ανεξάρτητο κράτος.
* Ο Γιάννης αποδείχτηκε καλόπιστος κριτής.
* Ο αδελφός μου εκλέχτηκε βουλευτής.
* Ανακηρύχτηκε ευεργέτης της πόλης.
* Οι περισσότεροι ήρωες του1821 γεννήθηκαν και πέθαναν φτωχοί.
* Έμεινα άναυδος από το θέαμα.
* Διορίστηκα πρόσφατα καθηγητής.

**5. Να αντικαταστήσετε με αιτιατική ή γενική τα εμπρόθετα αντικείμενα, αφού τα υπογραμμίσετε.**

* Έδωσα σ’ εκείνη ένα δώρο.

………………………………………………………………….

* Είπα σ’ εκείνον να μας ακολουθήσει.

……………………………………………………………………

* Ήθελα να αποδείξω σε σένα ότι έχεις άδικο.

………………………………………………………………………..

* Έκρυψε σε μένα την αλήθεια.

………………………………………………………………………..

* Ο Κώστας μοιάζει του δικού του πατέρα.

……………………………………………………………………………..

* Ζήτησα από εκείνη να συναντηθούμε σε ουδέτερο έδαφος.

…………………………………………………………………………………….

* Έδειξα σ’ αυτή το συμβόλαιό μου.

………………………………………………………………………………….

* Δώσε σε μένα τα χρήματα.

…………………………………………………………………………………….

* Εξήγησε σε εκείνους τι νιώθεις.

…………………………………………………………………………………………………………..

**6. Να υπογραμμίσετε το έμμεσο αντικείμενο στις παρακάτω προτάσεις και να τις ξαναγράψετε αντικαθιστώντας το με εμπρόθετο αντικείμενο.**

* Τους παρουσιάστηκε ένα πρόβλημα και γι’ αυτό ανησύχησαν.

…………………………………………………………………………………………………….

* Του ζήτησαν συγγνώμη για την ανάρμοστη συμπεριφορά τους.

…………………………………………………………………………………………………..

* Μου άπλωσε το χέρι για βοήθεια.

…………………………………………………………………………………………………..

* Σε παρακαλώ, μη μου τα θυμίζεις.

……………………………………………………………………………………………………

* Μας δώσατε ό,τι σας ζητήσαμε και γι’ αυτό σας ευχαριστούμε.

…………………………………………………………………………………………………….